Nigidius amplicollis

Nigidius amplicollis er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En middelsstor (17 - 27 millimeter), avlang, flat, blank, brunsvart hjortebille, en av de største artene i slekten Nigidius. Denne gruppen har ikke svært forstørrede kjever hos hannene, derimot har kjevene en oppoverrettet, krokformet lobe ("øre") ved roten. Hodet er avrundet trapesformet, bakhjørnene skarpe. Pannen er ganske flat, hodet er svært grovt og tett, men grunt punktert med en tverrfure mellom fasettøynene. Pronotum er rundet, bredere enn langt, svært blankt og grovt punktert, med en smal midtfure. Dekkvingene har tydelige, grove punktrekker.

Utbredelse 
Arten er utbredt i det østlige og sørlige Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Nigidiini
 Slekten Nigidius W.S. MacLeay, 1819 – 75 arter
 Nigidius amplicollis Quedenfeldt, 1884

Eksterne lenker – Bilder 
 Nettside om arten
 Bildegalleri

Eksterne lenker 
 
 

Hjortebiller
Dyr formelt beskrevet i 1884
Dyr formelt beskrevet av Friedrich Otto Gustav Quedenfeldt
Kameruns insekter
Tanzanias insekter
Angolas insekter
Malawis insekter
Ugandas insekter
Zimbabwes insekter
Namibias insekter